JY LEES NOU Julianne Moore kry haar Hollywood-ster PLUS Kry haar styl
Die Hollywood-aktrise Julianne Moore het die 2 507de ster geword wat vereer is met ’n ster op die Hollywood Walk of Fame.
Dié sterre word aan akteurs en filmmense toegeken wat ’n groot bydrae tot die filmbedryf gemaak het. Die 52-jarige aktrise, wat al vier keer vir ’n Oscar benoem is, het haar toekenning in ’n liggeel Dolce & Gabbana-rok ontvang. Haar man, Bart Freundlich, en haar kinders, die 15-jarige Cal en 11-jarige Liv, was daar om haar te ondersteun.
Julianne se rooi hare laat die koppe draai waar sy ook al gaan, en in geel staan haar hare nóg meer uit. Dit herinner ons aan een van ons mooimaak-sessie-deelnemers Miranda Nel (onder regs). Kyk na haar pragtige foto's hier!
Geel soos die Paryse son!